open-index/open-wikipedia-markdown huggingface dataset:
Nel

**Nel ASA** er norsk selskap som utvikler teknologi innenfor hydrogen-infrastruktur.

Børsverdien til Nel er pr. desember 2020 på ca. 40 milliarder kroner. I 2019 omsatte selskapet for 570 millioner kroner, og hadde et resultat før skatt på minus 270 millioner.

Håkon Rypern Volldal er CEO per juli 2022, mens Ole Enger er styreleder.

## Historie

Nel har sine røtter i Norsk Hydros produksjon av vannelektrolysører, som begynte i 1927. Norsk Hydro (det som senere ble til Yara) brukte denne teknologien til å lage hydrogen som en del av produksjonen av kunstgjødsel. I 1940 hadde de fått verdens største installasjon av denne typen, og produserte over  normalkubikkmeter hydrogen i timen fra vannkraft. Norsk Hydros produksjonen av hydrogen fra elektrolyse opphørte i 1993.

Vannelektrolysører-teknologien ble videreført av StatoilHydros underselskap *Hydrogen Technologies*. Dette selskapet ble kjøpt av Øystein Stray Spetalen og Strata Marine & Offshore i 2011, og byttet da navn til *NEL Hydrogen*. NEL Hydrogen var basert på Notodden, og hadde 40 ansatte da det gikk konkurs sommeren 2014.

Dagens børsnoterte Nel er en videreføring av det børsnoterte farmasiselskapet Diagenic (ticker: DIAG). Etter konkursen i NEL Hydrogen i 2013 ble selskapet slukt av Diagenic høsten 2014, via en gruppe investorer ledet av Spetalen. 21. oktober 2014 endret DiaGenic ASA navn til Nel ASA.

I 2015 kjøpte Nel det danske hydrogendrivstoff-selskapet H2 Logic for 300 millioner norske kroner. I 2016 startet Nel byggingen av verdens største fabrikk for produksjon av hydrogenstasjoner, og i 2017 kjøpte de opp konkurrenten Proton Onsite.

Siden 2017 har Nel hatt et nært samarbeid med amerikanske Nikola Motor Company, der Nel skal være eneleverandør av elektrolysører til Nikola Motors planlagte hydrogenstasjoninfrastruktur i USA.

## Referanser




## Eksterne lenker
* 
* 
* Nels nettsider
Hermannus Höfte

**Hermannus Höfte** (født 5. august 1884 i Amsterdam, død 18. november 1961 i Amsterdam) var en nederlandsk roer som deltok i de olympiske leker 1908 i London.

Höfte vant en olympisk bronsemedalje i roing under OL 1908 i London. Han var med på den nederlandske båten som kom på tredjeplass i firer uten styrmann, bak to britiske båter. De andre roerne var Albertus Wielsma, Johan Burk og Bernardus Croon.

## OL-medaljer
* 1908  London -  Bronse i roing, firer uten styrmann

## Referanser


## Eksterne lenker
*
Håndtering av udøde (roman)

***Håndtering av udøde*** (svensk: *Hanteringen av odöda*) er en grøsserroman fra 2005. Den er skrevet av John Ajvide Lindqvist og er hans andre roman. 

Boken handler om en uforklarlig hendelse i Stockholm; tusenvis av nylig avdøde våkner igjen. Boken fokuserer på samfunnets reaksjoner og de mange konflikter som oppstår mellom svenske myndigheter og de dødes etterlatte. Et viktig tema i boken er kjærligheten mellom barn og foreldre. En frittstående epilog til romanen finnes i kortroman-form i novellesamlingen *Papperväggar* som utkom i 2006 (gitt ut på norsk som *[[Papirvegger]]* i 2007).

## Filmatisering
I 2024 hadde en norsk filmatisering av romanen premiere. Filmen ''Håndtering av udøde'' var spillefilmdebuten til regissør Thea Hvistendahl. Sentrale roller spilles av Renate Reinsve, Bjørn Sundquist, Anders Danielsen Lie og Bente Børsum.

## Referanser
Hallingdal Museum

**Hallingdal Folkemuseum** på Nesbyen i Hallingdal ble grunnlagt i 1899 av landbruksdirektør Gudbrand Tandberg og er et av de eldste friluftsmuseer i Norge. 1. april 2004 ble en rekke av bygdemuseene i Hallingdal samlet under samme administrasjon: **Hallingdal Museum** på Nesbyen. Hallingdal Museum er organisert som en stiftelse med det faglige, administrative og driftsmessige ansvaret for museene i Hallingdal. Administrasjonen har pr 2006 ca. 8 årsverk.

I Hallingdal Museum inngår enhetene:

* Dagali Museum 
* Gol Bygdetun
* Hallingdal Museum, Nesbyen
* Hemsedal bygdetun
* Hol Bygdemuseum
* Ål Bygdamuseum

## Eksterne lenker
*
Borgund vidaregåande skole

**Borgund vidaregåande skole** er en videregående skole lokalisert i Fremmerholen i Ålesund.

Skolen har rundt  elever og 235 ansatte. 

Skolen er en sammenslåing av fire tidligere videregående skoler, og er lokalisert på tomten til det som engang var Borgund Yrkesskule i Fremmerholen. I 2001 ble Borgund videregående skole slått sammen med Sula videregående skole, i 2004 blei Nørve innlemmet, og i 2010 ble restaurant- og matfag flyttet fra Ørskog.

## Utdanningstilbud
Oversikt over Borgund vidaregåande skole sine utdanningstilbud per skoleår 2023/2024.

 Fullført Vg1, og Vg2 yrkesfaglig utdanningsprogram kvalifiserer for opptak til Vg3 Påbygg til generell studiekompetanse. Fullført Vg1, Vg2 og Vg3/Lærlingperiode kvalifiserer for opptak til Vg4 Påbygg til generell studiekompetanse etter yrkeskompetanse. 

## Referanser


## Eksterne lenker
*
Privlaka

**Privlaka** er en kommune i Zadar fylke i Kroatia. Det økonomiske grunnlaget er landbruk, vindyrking, husdyrhold og turisme. Privlaka befinner seg på den regionale veien mellom Zadar, Nin og øya Vir.

## Befolkning
Ifølge folketellingen i 2011 er det 2 253 innbyggere i området, hvorav 98% er kroatere.

## Referanser
LNM

**LNM** er forkortelse for blant annet
* Landsforeningen Norske Malere
* Den libanesiske nasjonalbevegelsen
Halfdan B. Grieg

**Halfdan Bratt Grieg** (født 1925, død 2001) var arkitekt i Bergen. Han tegnet en rekke sentrale bygg i Bergen og drev arkitektfirmaet Grieg Arkitekter frem til 1987. Halfdan B. Grieg var sønn av arkitekt Per Geelmuyden Grieg (1897-1962).

## Utvalgte arbeider
* Villa Braaten, Kalfarlien 6 (1950)
* Haukeland sykehus, Poliobygget (1953)
* Ombygging av Den Nationale Scene (1955)
* Terminalbygg I, Bergen lufthavn, Flesland (1956)
* Boliganlegget Strimmelen (1951–1958)
* Sentralbadet (1960)
* Hotell Norge (1964)
* Forretningsgård for rederiet Westfall-Larsen, Engen 44 (1966)
* Oasen bydelssenter (1971)
* Terminalbygg II, Bergen lufthavn, Flesland (1988)

## Utmerkelser
* Houens fonds diplom (1961) for boliganlegget Strimmelen.

## Referanser
Danmark under Sommer-OL 1908

**Danmark under Sommer-OL 1908**. 78 sportsutøvere fra Danmark deltok i åtte sportsgrener under Sommer-OL 1908 i London. De deltok i turn, friidrett, skyting, fekting, fotball, bryting, boksing og svømming. Danmark kom på 16.-plass på medaljestatistikken med to sølv- og tre bronsemedaljer.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Ludvig Dam

**Hans Peter Ludvig Dam** ( 1884–1972) var en dansk svømmer som deltok i de olympiske leker 1908 i London og Ekstralekene 1906 i Athen.

Dam vant en olympisk sølvmedalje i svømming under OL 1908 i London. Han kom på andreplass i finalen på 100 meter rygg, 2 sekunder bak tyske Arno Bieberstein. Han deltok også på det danske stafettlaget på 4 x 100 meter fri, men de klarte ikke å kvalifisere seg for finalen.

## OL-medaljer
* 1908  London -  Sølv i svømming, 100 meter rygg

## Eksterne lenker
*
Real Live

***Real Live*** er et konsertalbum som dokumenterer Bob Dylans 1984-turné i Europa, utgitt på slutten av samme år av Columbia Records. Mesteparten av konserten ble spilt inn på Wembley Stadium den 7. juli, men «License to Kill» og «Tombstone Blues» er fra St James' Park, Newcastle den 5. juli, og «I and I» og «Girl from the North Country» ble spilt inn på Slane Castle, Irland den 8. juli.

Albumet er produsert av Glyn Johns, og har Mick Taylor (tidligere Rolling Stones-medlem) på lead-gitar, Ian McLagan (tidligere Faces-medlem) på keyboard og gjesteopptreden fra Carlos Santana.  Opptredene på *Real Live* ble spilt inn for å promotere hans suksessfulle *[[Infidels]]*-album. *Infidels* ble hyllet som en «tilbakekomst til musikalsk form» av Kurt Loder fra *[[Rolling Stone]]*. Eller var kritikernes respons generelt mikset.

Albumet ble gitt ut i desember for å kapitalisere på julehandelen, men *Real Live* solgte skuffende, og nådde 115.-plass i USA og 54.-plass i Storbritannia.

## Mottagelse
I sin anmeldelse for skrev ''Rolling Stone Magazine: «Selv om kynikere måtte mene at Dylans karakteristiske snerring nærmer seg det parodiske, er vokalen hans tvers igjennom inspirert.».

## Sporliste
Alle sanger er skrevet av Bob Dylan.

# «Highway 61 Revisited» – 5:07
# «Maggie's Farm» – 4:54
# «I and I» – 6:00
# «License to Kill» – 3:26
# «It Ain't Me, Babe» – 5:17
# «Tangled Up in Blue» – 6:54
# «Masters of War» – 6:35
# «Ballad of a Thin Man» – 3:05
# «Girl from the North Country» – 4:25
# «Tombstone Blues» – 4:32

## Personell
*Colin Allen – Trommer
*Bob Dylan – Gitar, munnspill, keyboard, vokal
*Glyn Johns – Produsent
*Ian McLagan – Keyboard
*Carlos Santana – Gitar på «Tombstone Blues»
*Greg Sutton – Bassgitar
*Mick Taylor – Gitar

## Eksterne lenker
*
Randi Leinan

**Randi Solli Leinan** (født 1968) er en norsk tidligere fotballspiller. Leinan var trippelt mester med Trondheims-Ørn i 1994–1996, cupmester i 1993, 1994 og 1996, toppscorer i 1. divisjon/Eliteserien for kvinner i 1993, 1995 og 1996, og verdensmester i fotball. I 1996-sesongen scoret Leinan 15 mål mer enn nummer to i serien.

Leinans innsats i fotball var mest bemerket i Toppserien, der hun på det meste scoret 31 mål i 18 kamper i 1995-sesongen. På landslaget slapp hun imidlertid lite til, og endte med 8 mål på 19 kamper. Leinan var sent igang i forhold til sine samtidige, og slo ikke igjennom på Trondheims-Ørn før i 1991, som 23-åring. To år senere debuterte Leinan på landslaget, den 4. september mot Den tsjekkiske republikk. Leinan scoret i debuten og hun scoret hat-trick i sin tredje kamp (om enn ikke "ekte", Agnete Carlsen scoret en gang imellom de tre målene, som for øvrig var i samme omgang). Deretter uteble målene, og Leinan ble etter hvert plassert på benken. I VM i 1995 ble Leinan bare brukt i tre kamper, sist i kvartfinalen mot Danmark. Leinan ble ikke tatt ut til OL året etter. Randi Leinan, som for øvrig deler den noe rare gleden av å ha et rockeband oppkalt etter seg med Rune Bratseth, har per avsluttet sesong 2008 nest flest mål i en serie med 31, fem mål bak Marianne Pettersen og likt med Ragnhild Gulbrandsen.

## Meritter
**Med landslaget**
* VM-gull 1995

**Med Trondheims/Ørn:**
* Seriemester 1994, 1995 og 1996
* Cupgull 1993, 1994 og 1996
* Toppscorer i serien 1993, 1995 og 1996

## Referanser


## Kilder
* Profil på Trondheims-Ørns hjemmeside

## Eksterne lenker
*
Filmåret 1915

**Filmåret 1915** er en oversikt over lanserte filmer, fødte og avdøde filmpersonligheter i 1915.

## Hendelser

* 8. februar – D. W. Griffiths film *[[En nasjons fødsel |The Birth of a Nation]]* (En nasjons fødsel) har premier i Los Angeles. Filmen er et epos over denamerikanske borgerkrigen; den er tre timer og sju minutter lang, og anses av mange som den første filmen med kunstnerisk verdi. I ettertid oppfattes den også som rasistisk, og det anses at den bidro til at Ku Klux Klan fikk flere medlemmer.

## Årets filmer
* ''I kronans kläder'' – svensk filmkomedie (27&nbsp;min.)
* *[[Landstrykeren]]* – amerikansk kortfilm av og med Charlie Chaplin
* ''Life Without Soul'' – amerikansk spillefilm (70&nbsp;min.) basert på Mary Shelleys roman *[[Frankenstein]]*
* ''Sweedie Goes to College'' – amerikansk spillefilm med Gloria Swanson i en av rollene


## Fødsler

* 3. august – Louise Platt, amerikansk skuespillerinne (død 2003)
* 10. august
** Ralph Thomas, britisk regissør (død 2001)
** Vincent Jonasson, svensk sanger, komponist, tekstforfatter og skuespiller
* 11. august – Jean Parker, amerikansk skuespillerinne (død 2005)
* 19. august – Ring Lardner Jr., amerikansk manusforfatter (død 2000)
* 20. august – Hans Quest, tysk skuespiller og regissør (død 1997)
* 27. august – Nils Ekman, svensk skuespiller
* 6. oktober – Alice Timander, svensk tannlege, premiereløve og skuespiller
* 19. oktober – Farid el Atrache, syrisk-egyptisk sanger, komponist og skuespiller (død 1974)
* 2. november – Sidney Luft, amerikansk film- og TV-produsent. (død 2005)
* 9. november – Hanka Bielicka, polsk skuespillerinne (død 2006)
* 22. november – Oswald Morris, britisk filmfotograf
* 8. desember – Ernest Lehman, amerikansk manusforfatter (død 2005)
* 11. desember – Ann Mari Uddenberg, svensk skuespiller
* 12. desember – Frank Sinatra, amerikansk sanger og skuespiller. (død 1998)
* 13. desember
** Curd Jürgens, tysk skuespiller. (død 1982)
** Peter Lindgren, svensk skuespiller.
* 17. desember – Joan Woodbury, amerikansk skuespillerinne (død 1989)
* 19. desember
** Édith Piaf, fransk sangerinne og skuespillerinne (død 1963)
** Åke Wästersjö, svensk skuespiller.
* 26. desember – Rolf Botvid, svensk skuespiller og manusforfatter

## Avdøde
* 26. april – John Bunny, amerikansk skuespiller.
 
## Referanser


## Eksterne lenker
*
Oskar Øksnes

**Oskar Ingemann Øksnes** (født 11. april 1921 i Kvam i Nord-Trøndelag, død 27. mars 1999) var en norsk politiker (Ap).

Oskar Øksnes ble i 1972 leder for Øksnes-utvalget som foreslo jamstillingsvedtaket som sa at bøndene skal ha en inntektsutvikling på linje med industriarbeiderne. Stortinget vedtok forslaget i 1975. Senere ble Øksnes landbruksminister i Oddvar Nordlis regjering, og fikk da ansvar for gjennomføringen av vedtaket.

Øksnes var utdannet sivilagronom fra Norges landbrukshøgskole og arbeidet som driftsagronom i Nord-Trøndelag fra 1948 til 1955. Han hadde også et spesialoppdrag i Landbruksdepartementet i 1952-1953. Senere ble han fylkesagronom i Nord-Trøndelag frem til 1963, før han flyttet til Molde og ble fylkeslandbrukssjef i Møre og Romsdal. Han var statssekretær i Landbruksdepartementet i perioden 1964-1965. Han ble fylkeslandbrukssjef i Nord-Trøndelag i 1975 – en stilling han hadde frem til 1986. I løpet av denne perioden var han statsråd i Landbruksdepartementet i Odvar Nordlis regjering (1976–1981) og Gro Harlem Brundtlands første regjering (1981).

Øksnes ble i 1987 utnevnt til ridder av 1. klasse av St. Olavs Orden.

## Eksterne lenker
*
Glamis Castle

**Glamis Castle** er et slott som ligger ved landsbyen Glamis (uttalt *Gläms*) i Angus i Skottland. Slottet er hjemmet til jarlen og grevinnen av Strathmore og Kinghorne og er åpent for offentligheten.

## Dronningmorens barndomshjem
Glamis Castle var barndomshjemmet til Elizabeth Bowes-Lyon (1900–2002), som ble dronning av Storbritannia da hennes ektemann i 1936 ble kronet til kong Georg VI, og kjent som «dronningmoren» etter at hennes eldste datter Elizabeth i 1952 ble dronning av Storbritannia. Hennes andre datter, prinsesse Margaret, grevinne av Snowdon, ble født her.

## Skotske sedler
Siden 1987 har en illustrasjon av slottet prydet baksiden av ti pund-sedlene utgitt av Royal Bank of Scotland.

## Legender knyttet til slottet
Det er flere legender knyttet til slottet, stedet og slekten som bor der. En av de mest kjente er om Glamis-monsteret (engelsk: *the monster of Glamis*). Det finnes ulike versjoner av hva dette monsteret egentlig er; én dreier seg om et vanskapt barn som skal holde til i et hemmelig rom i slottet, en annen om en vampyr. En rekke andre mystiske hendelser er rapportert fra slottet, også av gjester.

## Referanser
 

## Eksterne lenker
*
Carl Jensen

**Carl Marinus Jensen** (født 13. september 1882, død 4. april 1942) var en dansk bryter som deltok i de olympiske leker 1908 i London.

Jensen vant en olympisk bronsemedalje i bryting under OL 1908 i London. Han kom på tredjeplass i vektklassen lett tungvekt, opp til 93 kg, i gresk-romersk stil bak de finske bryterne Verner Weckman og Yrjö Saarela.

## OL-medaljer
* 1908  London -  Bronse i bryting, lett tungvekt gresk-romersk stil

## Eksterne lenker
*
Madsen M50

**Madsen M50** er en dansk maskinpistol i kaliber 9 x 19 mm Luger, utviklet i 1950.

Den har fått navnet etter Vilhelm Herman Oluf Madsen, som er grunnlegger av Dansk Industri Syndikat (også kjent som Madsen) i København, som utviklet og produserte våpenet. Våpenet er en modifisert utgave av M46. Den ble introdusert 7. november 1950 i Moside, Danmark, og er i kun helautomatisk modus og med innfellbar kolbe.
Noe som er litt spesielt for dette våpenet er at ved magasinet er det en spesiell sikkerhetsfunksjon, en spak foran magasinet må holdes inne ellers kommer det ingen ild, noe som gjør at våpenet må avfyres med 2 hender.

M50 har blitt solgt til El Salvador, Guatemala, Venezuela, Colombia, Indonesia og flere andre land, samt blitt produsert på lisens i Brasil i kaliber .45 ACP.
Sjøslaget utenfor Point Pedro

**Sjøslaget utenfor Point Pedro** var et sjøslag som foregikk om morgen den 29. august 1993. Det var et av de aller første maritime sammenstøt mellom kampfartøyer fra begge parter under den srilankiske borgerkrigen. Det var også første gang Sri Lankas marine (SLN) mistet en av deres patruljebåter i Dvora-klassen i åpen strid med fiendtlige sjøstyrker. Sjøslaget ble forløperen til en meget aktiv periode i krigen til sjøs.

## Sjøslaget
Ved daggry til den 29. august var patruljebåten P 484, kommandert av løytnant Wimalaweera, på patrulje nordøst for Point Pedro på Jaffna-halvøya. Patruljebåten kom under angrep av fire hurtiggående småfartøyer bestykket med 12,7 mm mitraljøser kl. 9.30 på formiddagen. Under sjøstridighetene ble de omringet og beskutt på alle kanter av sjøtigrene helt fram til en båt med eksplosiver kjørte inn i patruljebåten. De to svarte sjøtigrene, major Puvindran og kaptein Manirasan, sprengte seg og sin båt i en stor eksplosjon som ødela patruljebåten og etterlot den synkende. Deretter kom andre sjøtigre til, tok seg om bord og de tok bort all bestykning, inkludert to 23 mm maskinkanoner, en 12,7 mm mitraljøse og ammunisjon. Alt personell fra SLN hadde blitt drept enten under eksplosjonen eller idet båten sank. Tilsammen ble 13 drept, hvorav de to løytnantene Wimalaweera og Punchihewa var med på toktet på Det indiske hav denne dagen istedenfor å være på sin egen patruljebåt.
Bærum symfoniorkester

**Bærum symfoniorkester** er et norsk symfoniorkester som ble grunnlagt i 1951 ved en sammenslåing av Høvik Orkesterforening og Sandvika orkesterforening. Orkesteret er et fullt utbygd amatørsymfoniorkester med medlemmer i alle aldrer og har ukentlige øvelser på Ramstad skole i Bærum. Orkesteret har i alle år lagt stor vekt på samarbeid med kor, og fremførelse av store kirkemusikalske verk har vært sentrale i orkesterets drift. For øvrig er tyngdepunktet i orkesterets repertoar symfonier og solokonserter fra den romantiske tidsperioden. Orkesterets leder er Olav Kåre Refvem.

## Eksterne lenker
* Orkesterets hjemmesider
Høyere doktorgrad

**Høyere doktorgrad** er en betegnelse som brukes om bestemte doktorgrader i noen land.

I bl.a. Storbritannia, Irland og samveldestatene, samt i en del land i den tidligere østblokken, finnes det en gruppe høyere forskningsdoktorgrader som er plassert over vanlige doktorgrader. I Storbritannia finnes det høyere doktorgrader som Doctor of Science (D.Sc.) og Doctor of Letters (D.Litt.). Storbritannia innførte ph.d.-graden, som en lavere doktorgrad etter amerikansk-tysk forbilde for å tiltrekke seg utenlandske forskere og studenter, på 1900-tallet. Tidligere hadde Storbritannia bare høyere doktorgrader.

Den tyske habilitasjonen, som også kjennes fra andre land i Sentral-Europa, regnes til samme kategori som de høyere doktorgradene. Ved en del universiteter får den som habiliterer seg graden *dr. habil.* og kan f.eks. kalle seg *dr. phil. habil.*, mens ved andre universiteter får man ikke noen ny grad, bare en anerkjennelse av ens kompetanse.

I Danmark har uttrykket høyere doktorgrad blitt tatt i bruk på 2000-tallet, som en betegnelse på de tradisjonelle doktorgradene til forskjell fra ph.d.-graden. Ph.d., som er en 3-årig forskerutdannelse, regnes som en lavere grad enn de tradisjonelle doktorgradene dr. theol., dr. juris, dr. med., dr. phil. osv. Offisielt er det bare de tradisjonelle doktorgradene som er doktorgrader i egentlig forstand, og «høyere doktorgrad» er derfor i dansk sammenheng synonymt med «doktorgrad», selv om ph.d. uoffisielt kalles «den lavere doktorgrad». De tradisjonelle doktorgradene i Danmark var historisk sammenfallende med de norske doktorgradene, og den danske ph.d.-graden har dessuten samme omfang som ph.d.-graden i Norge. Generelt har de skandinaviske doktorgradene lenge holdt et høyere nivå enn vanlige doktorgrader i andre land, og har f.eks. fylt den funksjonen som habilitasjonen har på kontinentet.
Gunnar Ekström

**Gunnar Karl Ekström** (født 2. januar 1913 i Arvika, død 24. oktober 1996 i Malmö), var en svensk skuespiller. 
 
## Filmografi
* 1980 – *[[Flygnivå 450]]* – Henry
*1979 – *Kejsaren* – Anton
* 1974 – Karl XII (TV) – byrådsmedlem
*1969 – * Konfrontation* – direktør for ASKEMA (TV) 
* 1965 – Fröknarna i parken (TV) – Kvist, bygartner  
* 1964 – Mollusken (TV) – Dulcies mann
* 1958 – *[[Fröken April]]*  – direktør (ikke kreditert)
* 1945 – *[[Brott och Straff (film)|Brott och Straff]]* – ung mann på kroen  (Forbrytelse og straff)
* 1941 – *[[Hem från Babylon]]* – mann med tropehjelm i blant de syke i Mukden (ikke kreditert)

## Referanser


## Eksterne lenker
*
Tom Reichelt

**Tom Reichelt** (født 12. mai 1982 i Marienberg) er en tysk langrennsløper som har sin styrke i fristil. Han ble født i Marienberg, men bor i Oberwiesenthal og går for skiklubben *WSC Erzgebierge Oberwiesenthal*.

Reichelt debuterte i verdenscupen den 25. januar 2003, på 15&nbsp;km klassisk, fellesstart på hjemmebane i Oberhof. Da ble han nummer 33, og først to år senere begynte han å delta fast i verdenscupen. Reichelt har en individuell pallplassering i et vanlig renn. Den tok han i sesongen 2005/06, da han ble nummer tre på 5-mila i Holmenkollen. I 2008 var han med på å ta en tredjeplass på stafetten i Gällivare.

Han har deltatt i den første og tredje utgaven av Tour de Ski, og han gjorde det best i den tredje utgaven. Da ble han nummer 29. sammenlagt, og han tok sjetteplass på prologen og andreplass på den siste klatreetappen.

Reichelt deltok i 50&nbsp;km klassisk, fellesstart i VM i 2007, hvor han ble nummer 18.

## Referanser


## Eksterne lenker
* 
* Tom Reichelts hjemmeside (tysk)
Ivan Rakitić

**Ivan Rakitić** (født 1988) er en sveitsisk-født kroatisk fotballspiller som spiller for .

Han spilte for sveitsiske FC Basel, før han gikk til tyske  i 2007. I 2011 gikk Rakitić til den spanske klubben , før han 1. juli 2014 signerte for .

Den 9. mars 2017 skrev han under en ny kontrakt med Barcelona til 30. juni 2021.

Den 1. september 2020 signerte han en 4-års avtale og returnerte til sin gamle klubb .

## Landslaget
I 2007 debuterte han på det kroatiske landslaget mot .

Rakitić var en del av den kroatiske troppen til EM 2008 og ble tatt ut igjen fire år senere til EM 2012. Han var igjen i landslagstroppen til VM 2014 i Brasil. Før VM 2014 stod han med 62 landskamper og 9 landslagsmål for Kroatia.

Han ble tatt ut i s EM-tropp til EM i Frankrike 2016.

Han ble tatt ut i s tropp til VM i fotball 2018 i Russland.

## Meritter
;FC Basel
* Schweizer Cup (1): 2006/2007

;Sevilla FC
* Europaligaen (1): 2013/2014

;FC Barcelona
* Primera División (3): 2014/2015, 2015/2016, 2017/2018
* Copa del Rey (3): 2014/2015, 2015/2016, 2016/2017
* Mesterligaen (1): 2014/2015
* UEFA Super Cup (1): 2015

## Referanser


## Eksterne lenker
* 
*
Ole Falck Ebbell (arkitekt)

**Ole Falck Ebbell** (født 13. september 1839 i Oslo, død 1919) var en norsk arkitekt.

Han var født i Christiania som sønn av jurist og senere rådmann Ole Falck Ebbell. Han studerte bygningskunst i Tyskland og Sveits og hadde flere års virke i Christiania før han kom til Trondhjem. Blant annet medvirket han som assistent ved byggingen av Stortingsbygningen i 1861.

I 1867 kom han til Trondhjem. Han ble lærer i mekanikk og bygningskunst ved Trondhjems Tekniske Læreanstalt (forløperen til NTH) i 1871, 32 år gammel, og i 1891 ble han overlærer i bygningskunst og leder for arkitektavdelingen. Ebbell var samfunnsengasjert og medlem av formannskapet i  Trondhjem i tillegg til mange offentlige og private verv. Han var medlem av kommisjonen for restaureringen av Domkirken i Trondhjem 1882-1894. 

Arkitekt Ebbells veg i Trondheim er oppkalt etter ham. 

## Prosjekter
* Asylet på Rotvoll
* Ila skole (Trondheim)
* Kalvskinnet skole
* Trondhjems rådhus (nå folkebiblioteket)
* Dampkjøkkenet i Kongens gate
* Bodø sykehus
* Neevengården asyl i  Bergen
* Eg asyl ved Kristiansand
* Elvran kapell
* Snillfjord kirke
* Meyergården hotell

## Galleri
Noen av bygningene Ole Falck Ebbel tegnet:

Fil:Høyskolen i Sør-Trøndelag på Rotvoll.jpg|Rotvoll Asyl, nå Høgskolen i Sør-Trøndelag
Fil:Trondheim folkebibliotek.jpeg|Trondheim folkebibliotek
Fil:Kalvskinnet skole Trondheim.jpg|Kalvskinnet skole i Trondheim
Fil:Elvran kapell.JPG|Elvran kirke i Stjørdal
Fil:Snillfjordkirke.jpg|Snillfjord kirke, hans kanskje mest berømte byggverk.


## Referanser


## Kilder
* 
* 

## Eksterne lenker
* 
* Ingrid J. Brissach: ''Arkitekten bak Rotvoll'' Artikkel i Adresseavisen 29. juli 2008
Oberwiesenthal

**Oberwiesenthal** er en by og et vintersportssted i distriktet Erzgebirgskreis i Sachsen i Tyskland. Den ligger i fjellrekken Erzgebirge, på grensen til Tsjekkia. Byen ligger 19 km syd for Annaberg-Buchholz og 23 km nordøst for Karlovy Vary.

## Bilder

Fichtelbergschanzen 2007.jpg|Hoppanlegget Fichtelbergschanzen 
DS-Oberwiesenthal.jpg|Kursaksisk postmilestolpe på torget 
Liesel 09-10-2010 Bahnhof Oberwiesenthal.JPG|Jernbanestasjonen i Oberwiesenthal
Pano oberwiesenthal.jpg|Oberwiesenthal


## Referanser


## Eksterne lenker
*
Terje Bongard

**Terje Bongard** (født 19. august 1958) er en norsk humanbiolog og forsker ved NINA. Bongard er cand.mag. fra Universitetet i Oslo (1982) og cand.scient. fra Universitetet i Trondheim (1986). I 2005 ble han dr.scient. ved NTNU med en avhandling om menneskets adferdsøkologi, med tittelen *Life history strategies, mate choice, and parental investment among Norwegians over a 300-year period*.

Den 30. juni 2010 publiserte Bongard, i samarbeid med forskerkollega Eivin Røskaft, boken *Det biologiske mennesket – individer og samfunn i lys av evolusjon*, som handler om evolusjon som et grunnprinsipp i naturen.

## Referanser


## Eksterne lenker
* , høsten 2012
* Intervju med Bongard hos nettstedet Levevei , februar 2013
Erviken (Øvre Ervik)

**Erviken hovedbygning** er en tidligere lystgård fra 1732 som ligger i Øvre Ervik i Åsane bydel i Bergen.

## Historie
I 1811 ble Erviken skilt ut og kjøpt av Bergenskjøpmannen Christian Jürgens. Gården ble trolig brukt som lyststed den første tiden, men på slutten av 1800-tallet ble stedet helårsbolig for eierne. Gården ble overtatt av døtrene til Christian Jürgens i 1853. Gjennom arv overtok deretter familien Wallem eiendommen. Skipsreder og mesen Haakon Wallem ble eier fra 1910. Han kjøpte også opp flere eiendommer i området. Familieeiendommen forvaltes fremdeles av slekten, både  gjennom enkeltpersoner og aksjeselskapet Wallem Steckmest & Co.

## Restaureringen av hovedhuset
På oppdrag fra Haakon Wallem ble hovedbygningen «restaurert» av arkitekt Ole Landmark årene 1916-1920. Restaureringen var en tilbakeføring til en tenkt tilstand, en stilgjendiktning i rokokko, Louis-seize-stil og lokale forbilder.

## Hageanlegget
Haakon Wallem fikk i årene 1913–1918 også restaurert hageanlegget etter anleggsgartner og hagearkitekt Ingolf Eides planer, senere Torborg Zimmer Frølich. Parken og naturtomten er på rundt 40 mål og var antakelig Vestlandets rikeste privatborgerlige anlegg fra denne perioden. Hagen er i engelsk inspirert stil med buktende grusveier, grønne plener og en rik vegetasjon. Hagen er utstyrt med saluttbatterier, skulpturer og lysthus. Skulpturen *Havmann og Havfru* er utført av den svenske skulptøren Carl Milles. «Stabbur» og «hønsehus» er oppført i en humoristisk sveitserstil. Badehus og paviljong ble av Ole Landmark holdt i klassiserende stil.

## Fredning
Erviken hovedbygning ble fredet av Riksantikvaren i 1923. Nedre delen av hagen og området rundt viken ble regulert til område av antikvarisk og kulturell verdi 1970. Resten av hagen ovenfor ble regulert til bevaring 1991.

## Annet
I 1921 fikk Haakon Wallem bygget DS «Erviken» på 10 800 dvt. I konvoi fra Tampa til Liverpool ble skipet senket den 16. oktober 1941. Viken shipping AS sin oljetanker MT «Erviken» (2004) på 151 000 dvt er også oppkalt etter stedet.

## Litteratur
* Rommetveit, Knut; *Det signerte huset : Ole Landmarks arkitektur i Bergen og Haugesund, 1914-1924 *, Hovedoppgave i kunsthistorie – Universitetet i Bergen, 2003.

## Eksterne lenker
* Bergen byleksikon på nett, om Erviken hovedbygning
* Bergen byleksikon på nett, om Erviken (Øvre Ervik)
* Digitalt fortalt Erviken Gård
* Viken Shipping og Wallem Steckmest & Co 
* BA
* DS «Erviken» 
* MT «Erviken» 
*
Pablo Fanque

**Pablo Fanque** er et pseudonym eller artistnavn for **William Darby** (født 28. februar 1796 i Norwich, død 4. mai 1871 i Stockport). Han var den første svarte sirkusdirektøren i Storbritannia.

Han var i sin tid en stor publikumsattraksjon både på grunn av hudfargen og som tryllekunstner og akrobat. Likevel er det gjennom omtalen av familien Henderson, som «late of Pablo Fanque's fair» i teksten til Beatlessangen «Being for the Benefit of Mr. Kite!» han har vunnet sin verdensberømmelse. Sangen ble skrevet av John Lennon etter inspirasjon fra et av sirkusets posters, som han fikk kjøpt på et antikvariat i Kent i 1967.

Pablo Fanque ble gravlagt på Woodhouse Cemetery i Leeds, ved siden av sin første hustru, Susannah Darby.

## Referanser


## Eksterne lenker
* 100 Great Black Britons 
* https://web.archive.org/web/20070928040610/http://www.sideshowworld.com/atskite.html
William Kite

**William Kite** var en 1800-talls sirkusartist. Hans navn er senere gjort udødlig gjennom Beatlessangen "Being for the Benefit of Mr. Kite!".

*William Kite* var sønn av sirkusdirektør James Kite, og en antar at han hadde ansettelse ved sirkuset til Pablo Fanque kun i en kortere periode, fra 1843 til 1845.
Orlando (roman)

***Orlando*** (originaltittel: *Orlando: A Biography*) er en roman av den engelske forfatteren Virginia Woolf. Den ble skrevet i 1928. Hovedpersonen Orlando fødes som aristokratisk unggutt på slutten av 1500-tallet. 300 år senere har Orlando skiftet kjønn og blitt en kvinne midt i 30-årene. 

Romanen er inspirert av Woolfs venn og elsker Vita Sackville-West, hun var en kjent britisk aristokrat, som hadde forhold til flere kvinner gjennom sitt liv ved siden av ekteskapet. Vita Sackville-West lekte med kjønnsroller og kledde seg noen ganger som mann. Romanen behandler temaer som kvinnens stilling, kjønnets betydning, tidens gang, øyeblikket og evigheten.

## Film og teater
Filmatiseringen ''Orlando'' (1992) ble regissert av Sally Potter og hadde Tilda Swinton i hovedrollen som Orlando. Filmen ble nominert til to Oscar-statuetter og vant en rekke andre priser. Swinton skrev i 2012 et forord til en nyutgivelse av boken. En forkortet utgave av Swintons tekst ble publisert i avisen The Telegraph.

I 2017 ble Heddaprisen for årets forestilling tildelt Rogaland Teaters produksjon *Orlando*, og Heddaprisen for beste kvinnelige hovedrolle 2017 ble tildelt Nina Ellen Ødegård for hovedrollen som Orlando i samme oppsetning. Manus var skrevet av Sigrid Strøm Reibo og Njål Helge Mjøs på grunnlag av Virginia Woolfs roman.

## Referanser
You Ain’t Goin’ Nowhere

«**You Ain't Goin' Nowhere**» er en sang av Bob Dylan og The Band, offisielt utgitt i 1975 på albumet *[[The Basement Tapes]]*.

Med start i sent 1967, var Bob Dylans legendariske *[[Basement Tapes]]* en undergrunnskilde for mange nye sanger for sultne fans og artistkolleger. Columbia Records som eier alle Dylans innspillinger, sendte The Byrds (også på Columbia) noen demoer fra innspillingene, blant annet denne sangen og «Nothing Was Delivered». De spilte inn begge i Nashville, Tennessee i mars 1968 for deres album *[[Sweetheart of the Rodeo]]*, gitt ut sent i august.

Dylan spilte inn sangen på nytt i 1971 og ble med på hans samlealbum *[[Bob Dylan's Greatest Hits Vol. II|Greatest Hits Vol. II]]*, med en tekst som varierte betydelig fra den på *Basement Tapes*. Han spilte også en misforstått tekstlinje fra Byrds-versjonen. Dylans originale Basement Tapes demo hadde teksten «Pick up your money, pack up your tent», som ble misforstått av the Byrds til «pack up your money / pick up your tent». Dylan modifiserer feilen på 1971 versjonen, hvor han synger «Pack up your money, put up your tent, McGuinn», en referanse til The Byrds' vokalist og gitarist Roger McGuinn, som tilsynelatende var ansvarlig for denne tekstglippen. McGuinn svarte tilbake på utgivelsen Nitty Gritty Dirt Bands *[[Will the Circle Be Unbroken: Volume Two]]* fra 1989, hvor han legger til «Dylan» etter den samme «pack up your money / pick up your tent». McGuinns versjon, som var sammen med Chris Hillman, ble også gitt ut som singel, og ble nummer #6 på Hot Country Singles i 1989.

## Andre cover
*Glen Hansard og Markéta Irglová spilte inn denne sangen til soundtracket til Todd Haynes' impresjonistiske Dylan biografi, *[[I'm Not There]]* (2007), de bruker teksten fra Dylans 1971 versjon, inkludert referansen til Roger McGuinn.
* Maria Muldaur spilte inn sangen med litt forskjellig tekst på albumet *[[Heart of Mine: Maria Muldaur Sings Love Songs of Bob Dylan]]* (2006) (Telarc).
* Marty Raybon, tidligere vokalist i Shenandoah covret sangen på hans album *[[When the Sand Runs Out]]* fra 2006.
Amors pilar eller Kärlek i Höga Norden

***Amors pilar eller Kärlek i Höga Norden*** er en svensk stumfilm fra 1913 i regi av John Bergqvist.

## Om filmen
Filmen hadde premiere den 11. mars 1913 på kinoen *Central* i Stockholm. Innspillingen av filmen skjedde i Åre av John Bergqvist og Gustaf Berg.  Etter innspillingene fortsatte skuespillerne Birger Lundstedt, Charles Paterson og Hildi Waernmark å turnere som en teater-gruppe under Birger Lundstedt ledelse.

## Handling
En velstående grosserer Grandin er forlovet med den vakre Greta. Men den unge løytnant Berg dukker opp, for å slå kloa i Greta. Grandin er imidlertid på vakt, og sørger for at Berg ikke blir presentert for Greta. Men Berg gir imidlertid ikke opp så lett, og forsøker i kjent med faren til Greta.

Deretter blir Berg snart introdusert for Greta gjennom faren hennes, og det oppstår straks romantiske følelser mellom dem. Gretas onkel Sam tror snart at det er Berg er Gretas forlovede. Men det oppstår snart en rekke konflikter mellom Grandin og Berg, om Gretas hjerte.

## Rolleliste
* Birger Lundstedt   
* Hildi Waernmark   
* Dagmar Nyberg   
* Erik Johansson

## Eksterne lenker
*
Sonrise

***Sonrise*** er det eneste studioalbumet til det norske death metal bandet Schaliach.

Altbumet ble gjennutgitt i 2005 av Monumentum Scandinavia med et bonusspor: 9. «Purple Filter».

## Sporliste
# «The Last Creed» (6:43) 
# «You Maintain» (7:50)
# «In Memoriam» (2:23)  
# «A Father's Mourning» (9:25) 
# «A Whisper from Heaven» (4:53) 
# «On a Different Day» (5:42) 
# «Coming of the Dawn» (3:08) 
# «Sonrise» (5:23) 

## Artister
*Ole Børud &ndash; Gitar, bass, trommer og vokalist
*Peter Dalbakk &ndash; Vokalist, rytmegitar i spor 5 og 7
### Gjesteartist
*Øyvind Å. Berg &ndash; Piano

## Eksterne lenker
* Sonrise hos Encyclopaedia Metallum
Northern Lights

***Northern Lights*** er et split album mellom de fire norske death metal bandene Schaliach, Groms, Antestor og Extol.

## Sporliste
### [[Schaliach]]
# «The Last Creed» 
# «You Maintain» 
# «Coming of the Dawn» 
### [[Groms]]
# «Assention»   
# «True Wisdom»
# «No One»
### [[Antestor]]
#  «Mercy Lord» 
# «Thoughts» 
# «Inmost Fear» 
### [[Extol]]
# «Vicious Intent» 
# «Christianity Misunderstood»
# «Seek the Righteous» 

## Eksterne lenker
* Northern Lights hos Encyclopaedia Metallum
Marian Cozma

**Marian Cozma** (født 9. september 1982 i București, Romania, død 8. februar 2009 i Veszprém, Ungarn) var en rumensk håndballspiller. 

Gjennom sin karriere spilte han for Dinamo București, KC Veszprém og det rumenske landslaget.

Cozma ble knivstukket og drept utenfor et diskotek i Veszprém etter en krangel med lokale sigøynere som angivelig var ute etter noen andre. Cozma ble knivstukket i hjertet og døde senere på sykehus. To andre lagkamerater av Cozma ble skadet og innlagt på sykehus. Overvåkningskameraer identifiserte gjerningspersonene, og alle ble tatt etter få dager. 
Drapet har ført til en kraftig oppblomstring av sigøynerhat i Ungarn, men både statsministeren, Ferenc Gyurcsány, og Cozmas far har prøvd å dempe gemyttene.

I Veszprém står en statue til minne om Cozma.

## Referanser

## Eksterne lenker
*
Glomerulonefritt

**Glomerulonefritt** er en sykdom i nyrene med mange årsaker. Sykdommen sitter i glomerulus, som er et nøste av blodårer som er omgitt av en kapsel der ca. 180 liter væske i døgnet filtreres fra blodet til et fint rørsystem som kalles nefron med en slynge som kalles Henles sløyfe som munner ut i nyrebekkenet.

## Fare for glomerulonefritt etter streptokokkhalsbetennelse
En av de viktigste årsakene til glomerulonefritt er revmatisk feber etter en halsbetennelse/tonsillitt med Gruppe A-streptokokker. Disse bakteriene forårsaker produksjon av et antistoff som også angriper den såkalte basalmembranen i glomerolus. Disse bakteriene er følsomme for penicillin. De fleste legekontorer og legevaktsentraler har utstyr til en StrepAtest som identifiserer bakterien og berettiger penicillinbehandling ved halsbetennelse. Halsbetennelsen vil ha det samme forløpet med penicillin, men det er viktig å beskytte nyrene fra streptokokkene. Alle glomerulonefritter kan føre til nyresvikt.

## Symptomer
Betennelsen i glomerulus resulterer i at blodlegemer passerer ut i urinen. Når urinen konsentreres i Henles sløyfe dannes det såkalte sylindre som kan sees i urinen med mikroskop. Det passerer også mye eggehvite/albumin ut i urinen. Dette kan resultere i væskeopphopning i vevene med ødemer. Pasienter kan bli slappe, få lite urin med mørk farge, høyt blodtrykk med synsforstyrrelser, kvalme og hodepine.

## Behandling
Det er ingen spesifikk behandling for glomerulonefritt. Kost med lite salt og lite eggehvite og vanndrivende medikamenter kan dempe symptomene. Dersom det oppstår høyt blodtrykk må det behandles.

Selv om flere av årsakene til glomerulonefritt er bakterieinfeksjoner, har det liten eller ingen effekt av antibiotika etter at symptomene er oppstått og diagnosen er stilt, fordi den aktuelle infeksjonen fant sted omtrent 2 uker, (mellom 1 og 6 uker), før glomerulonefritten utviklet seg, og bakteriene allerede er borte.

## Prognose
En lett glomerulonefritt som gir lite eller ingen tydelige symptomer er relativt vanlig. Mange vil få moderate symptomer som gir seg i løpet av få uker. Noen få pasienter vil utvikle fullt nefrotisk syndrom og / eller nyresvikt og vil trenge nyretransplantasjon.

## Eksterne lenker
Mercks manual (engelsk)
Nordic Fest

**Nordic Fest** er en norsk alkoholfri heavy metal-festival.

Festivalen ble startet i 2002 med en dag og 6 band, og har utviklet seg til en fire dagers festival (2008) med band fra hele Europa. Festivalen avholdes på Sub Scene i sentrum av Oslo, som har også avholdt Infernofestivalen,  og Øyafestivalen, men Nordic Fest er den som har vært der lengst. Festivalen har kun band med et kristent livssyn.

## Eksterne lenker
*
Tiffeny Milbrett

**Tiffeny Carleen Milbrett** er en amerikansk fotballspiller. Milbrett er verdensmester og olympisk mester i fotball.

Milbrett ble oppdratt av moren, og ble tidlig voksen. Moren til Milbrett, Elaine, introduserte henne tidlig til idrett, og især fotball. Milbrett ble en anerkjent idrettsutøver, som også var lovende i basketball og friidrett. Imidlertid satset hun i hovedsak på fotball. Milbrett debuterte på landslaget mot Norge og scoret, men hun ble ikke noen umiddelbar hit, ettersom hun i hovedsak spilte når mer etablerte stjerner var skadet. Dette gjaldt også under VM i Sverige, der hun skal ha følt seg som en outsider. Milbrett møtte igjen Norge der, og tapte i semifinalen. Etter VM dro Milbrett til Japan, der hun spilte for Shiroki Serena. Her møtte hun flere av nordmennene hun tapte for i topplaget Nikko Securities.

I 1996 var Milbrett en selvfølge på landslaget som vant OL, og hun var like selvfølgelig til VM på hjemmebane og neste OL, der hun scoret to mål i finalen, som likevel endte med tap. Milbrett er en av USAs mest anerkjente kvinnelige fotballspillere, og enda hun selv skal ha klaget på at hun og resten av laget sto i skyggen av Mia Hamm, er hun nesten like kjent. Milbrett er også kjent for å si ting rett ut, og da April Heinrich tok over, trakk Milbrett seg fra landslaget fordi hun mente det ble styrt ihjel av treneren.

I 2001 spilte hun for New York Power sammen med Ann Kristin Aarønes og Gro Espeseth. Den første sesongen gikk veldig bra, men da Espeseth, som sammen med Milbrett hadde blitt tatt ut på All-Star laget, trakk seg, falt laget sammen. Milbrett ble riktignok anerkjent som beste spiller, men New York Power hadde lite å stille opp med. Under VM i 2003 ble Milbrett nesten ikke brukt, og Milbrett trakk seg fra landslaget tre år senere, etter å ha scoret sitt hundrede mål. I klubbsammenheng ga hun seg imidlertid ikke, og hun ble koblet til Chelsea ladies.

## Meritter
**Med landslaget**
* OL-gull 1996
* VM-gull 1999

## Referanser


## Eksterne lenker
* 
* 
* 
*
John Bergqvist

**John Bergqvist** (født 10. oktober 1874, død 27. januar 1953) var en svensk fotograf, regissør og produsent. 

Bergqvist åpnet et fotoatelier i Linköping 1901, i slutten av 1905 startet han Linköpings første kino. Han begynte å produsere film i liten skala først og fremst for å skaffe film til sin egen kino, men solgte også filmer til kinoeiere rundt om i Sverige. Han startet sammen med sin svoger Gustaf Berg et filmlaboratorium 1907, virksomheten vokste og han ble administrerende direktør for Etablissement Viking i Linköping 1908-1911, administrerende direktør AB Etablissement Viking, Linköping 1911-13, kinoeier i Enskede 1915-1920, laboratoriesjef ved Baltic Film Co. 1920-1925, laboratoriesjef AB Hasse W. Tullberg 1920-25, laboratoriesjef AB Tullbergs Film fra 1925. 
 
## Filmografi
### Regi
*1930 – *John Bergqvist, Regissör* 
* 1913 – *[[Truls som mobiliserar]]* 
* 1913 – *[[Lappens brud eller Dramat i vildmarken]]* 
* 1913 – *[[Amors pilar eller Kärlek i Höga Norden]]*

### Produsent
*1908 – *En färd på Kinda Kanal*

### Filmfoto
*1923 – *Kräftfiske i Värmland* 
* 1913 – *[[Truls som mobiliserar]]* 
* 1913 – *[[Amors pilar eller Kärlek i Höga Norden]]*
* 1913 – *[[Lappens brud eller Dramat i vildmarken]]* 
* 1911 – *[[Badlif vid Mölle]]* 
*1908 – *En färd på Kinda Kanal* 

### Filmklipp
* 1913 – *[[Truls som mobiliserar]]* 

## Referanser


## Eksterne lenker
*
Karl-Henrik Gunderssen

**Karl-Henrik Gunderssen** (født 12. oktober 1968) er en norsk sanger og bassist. Han har vært prosjektansvarlig for flere plateutgivelser med visene til grandonkelen Jens Gunderssen.

## Band-karriere
Karl-Henrik Gunderssen startet i bandet The Disease sammen med Tom Bratlie, Harald Grenne og Rune Brøndbo. The Disease tok navnet (fra sangen med samme navn) fra den engelske new wave-gruppa Echo & The Bunnymen s plate *Heaven Up Here*. I 1985 skiftet de navn til Concrete Now. Senere kom LP-en *Into Ramadan With The Supreme Caddy*, men da hadde bandet skiftet navn til Lobster Combo. Lobster Copter, som bandet senere kalte seg, ga ut CD-en *There* i 1995 på Bajkal Records. Låta *Mesmerize* fra plata ble listet på NRK P3s B-liste.

## Innspillinger med viser av Jens Gunderssen
Karl-Henrik Gunderssen ga en hyllest til visedikteren og skuespilleren Jens Gunderssen med CD-en Karl-Henrik Gunderssen synger sanger av Jens Gunderssen - *For brød og brennevin* (Bajkal Records) i 1998, Denne ble produsert av Øivind Hånes. Senere kom CD-en *Gamle og nye viser* (Bajkal BAJ 014) i 2001. Her hadde Karl-Henrik Gunderssen samlet originalopptak av Jens Gunderssens innspillinger i NRK og laget nye melodier til enkelte av tekstene hans.  

I 2012 var det 100-årsjubileum for Jens Gunderssens fødsel og dette resulterte i den doble CD-en *[[Stjerner lyser hvite]]* utgitt av Grappa Musikkforlag. Her var Karl-Henrik Gunderssen prosjektansvarlig. *Stjerner lyser hvite* ble innspilt i Lydkjøkkenet Studio i Oslo fra mai 2011 til mars 2012. Tekniker var Øystein Vesaas. Plata ble mastret av Morten Lund i Lunds Lyd, Oslo. På plata deltar blant andre Jan Erik Vold, Lars Bremnes, Helene Bøksle, Lars Lillo-Stenberg, Lars Beckstrøm, Aasmund Nordstoga, Lars Klevstrand, Alf Cranner, Finn Coren, Eivind Bøksle, Pål Angelskår, Harald Are Lund, Espen Beranek Holm, Trygve Mathiesen, Chris Erichsen, Arvid Skancke-Knutsen, Ola Bremnes, Geirr Lystrup, Kari Iveland, Ivar Bøksle, Geirr Lystrup, Jørn Simen Øverli og Karl-Henrik Gunderssen. Av andre musikere kan nevnes Tone Hulbækmo, Geir Jenssen (Biosphere), Åsmund Reistad, Terje Nohr, Øivind Hånes, Ole Bendik Eilertsen, Eivind Lorentzen, Helge Lien, Stian Carstensen, Hector Novas, Petter Waldemar Nohr Unstad og Tine Asmundsen. Plata kom inn under innkjøpsordningen for musikk fra Norsk kulturråd høsten 2012. Plata fikk god omtale i flere norske medier.

## Diskografi
* 1985: *Things That I Love*, 7" med Concrete Now (Tom Bratlie/Rune Brøndbo/Harald Grenne/Karl-Henrik Gunderssen)
* 1987: *Into Ramadan With The Supreme Caddy*, Lp med Lobster Combo (Rune Brøndbo/Karl-Henrik Gunderssen/Harald Grenne/Øivind Hånes)
* 1995: *There*, CD med Lobster Copter (Rune Brøndbo/Karl-Henrik Gunderssen/Ole Bendik Eilertsen/Harald Grenne/Øivind Hånes)
* 1998: *For brød og brennevin*, CD med sanger av Jens Gunderssen (Karl-Henrik Gunderssen/Ole Bendik Eilertsen/Øivind Hånes)
* 2001: *Gamle og nye viser – sanger av og med Jens Gunderssen* (Bajkal/NRK)
* 2012: *[[Stjerner lyser hvite]], sanger av Jens Gunderssen* - prosjektansvarlig for dobbel-CD utgitt på Grappa Musikkforlag

## Fotnoter
Thomas Morley

**Thomas Morley** (1557/1558 – 1602) var en engelsk komponist, musikkteoretiker og organist fra renessansen.

## Liv og virke
Morley var elev av William Byrd og fikk en bachelorgrad i musikk fra Oxford i 1588. Fra å være organist i St. Pauls katedral i London, steg han i gradene til å bli *Gentleman* i Chapel Royal («det kongelige kapell») hvor han var fra 1592 til sin død.

Etter at Nicholas Yonge i 1588 gav ut samlingen *Musica transalpina*,  italienske madrigaler med engelsk tekst, opplevde engelske madrigaler en voldsom popularitetsbølge. Morley fant tydeligvis sin stil på den tiden og publiserte kort tid etter sin første av i alt 11 madrigalsamlinger.

Morley skrev noe kirkemusikk og noen instrumentalverker for *[[Consort|broken consort]]* og tangentinstrumenter, men det er som madrigalist han har hatt størst betydning. Musikken hans er lystig og tiltalende og ble svært populær i samtiden. Han har mye av æren for at italiensk musikk så hurtig ble så populær i England. Morleys musikk framføres også i vår tid; *April is in my mistress' face* (1594) og *Now is the month of maying* (1595) er fremdeles blant de mest kjente engelske madrigaler.

## Verk i utvalg
### Verdslige verk

Alle bevarte verk er trykt i London.
* *Canzonets* eller *Little Short Songs to Three Voyces* (1593)
* *Madrigalls to Foure Voyces* (1593)
* *The First Booke of Balletts to Five Voyces* (1595)
* *The First Canzonets to Two Voyces* (1595)
* *Canzonets* eller *Little Short Songs to Two Voyces* (1597)

### Kirkemusikk
* *The Whole Booke of Psalmes, With Their Woonted Tunes* (ca. 1599)
* Tre *services* og et *anthem* for John Barnards *The First Book of Selected Church-Musick* (1641)

Flere salmer (anthems), tolv motetter, stykker for virginal.

### Teoretiske verk
* *A Plaine and Easie Introduction to Practicall Musicke, Set Downe in Forme of a Dialogue* (1597)

## Referanser


## Eksterne lenker
* 

* 
* ''It was a lover and his lass'' framført av Valeria Mignaco, sopran og Alfonso Marin, lutt
Harald Laurin (forfatter)

**Harald Laurin** (født 25. mai 1875, død 27. mai 1950) var en svensk forfatter og manusforfatter.
 
## Filmografi
### [[Filmmanus|Manus]]
*1913 – *Truls som mobiliserar* 
* 1913 – *[[Lappens brud eller Dramat i vildmarken]]* 
* 1913 – *[[Amors pilar eller Kärlek i Höga Norden]]*

## Referanser


## Eksterne lenker
*
VM skøyter 2009

Det ble i 2009 arrangert to ulike verdensmesterskap i skøyteløp:

#Sprint-VM på skøyter 2009
#Allround-VM på skøyter 2009
Birger Lundstedt

**Birger Lundstedt** (født *Wilhelm Birger Lundstedt* 17. mai 1882 i Maria Magdalena församling i Stockholm, død 22. april 1916 i Klara församling i Stockholm), var en svensk skuespiller.

## Filmografi
* 1913 – *[[Lappens brud eller Dramat i vildmarken]]* 
* 1913 – *[[Amors pilar eller Kärlek i Höga Norden]]*
* 1912 – *[[Två bröder (1912)|Två bröder]]* 
* 1912 – *[[Agaton och Fina]]*

## Eksterne lenker
*